सामग्री: 24 डिसेंबरला आपल्या लग्नाच्या आठव्या वाढदिवसाच्या निमित्ताने धर्मेंद्र यांनी आपल्या पत्नीसाठी चंद्रावर जमीन खरेदी करून भेट दिली. 

बीबीसीशी बोलताना धर्मेंद्र अनीजा यांनी म्हटलं, "मी वर्षभरापूर्वीच ठरवलं होतं की, लग्नाच्या पुढच्या वाढदिवसाला पत्नीला चंद्रावर जमीन खरेदी करून भेट द्यायची. अर्थात, हे सरप्राईज देणं इतकं सोपंही नव्हतं. अनेक अडथळे पार करून चंद्रावर जमीन खरेदी करण्याचं स्वप्न पूर्ण झालं आहे."

धर्मेंद्र पुढे सांगतात, की चंद्रावर जमीन खरेदी करणं इतकं सोपं नाहीये, असतं तर कोणीही खरेदी केली असती. 

चंद्रावर कुठे खरेदी केली जमीन?

धर्मेंद्र अनीजा यांच्या पत्नी सपना अनीजा सांगतात, "भेट म्हणून चंद्रावर जमीन मिळाल्यामुळे मी इतकी आनंदी झाले होते की, माझ्या डोळ्यात पाणी येत होतं. जगात मी सगळ्यात नशीबवान स्त्री असेन जिला अशी काही भेट मिळाली आहे."

त्या सांगतात, "तुमचं गिफ्ट ओळखा, असं जेव्हा मला सांगण्यात आलं, तेव्हा मला वाटलं की, एखादी गाडी किंवा दागिना असेल. पण चंद्रावरची जमीन भेट म्हणून मिळेल, असा विचार केला नव्हता."

सपना यांच्या नावे चंद्रावर 14.3 नॉर्थ लॅटिट्यूड, 5.6 ईस्ट लाँजिट्यूड, लेक्ट 20 पार्सल्स 377, 378 आणि 379 वर तीन एकर जमीन खरेदी करण्यात आली आहे. 

कोण आहेत धर्मेंद्र अनीजा? 

धर्मेंद्र अनीजा आणि सपना अनीजा अजमेरचेच रहिवासी आहेत. त्यांचं शालेय तसंच महाविद्यालयीन शिक्षण इथेच पूर्ण झालं. 

अजमेर गव्हर्मेंट कॉलेजमध्ये दोघांची भेट झाली आणि नंतर त्यांनी लग्न केलं. लग्नानंतर धर्मेंद्र अनीजा यांनी ब्राझीमध्ये टूर अँड ट्रॅव्हल्सचा व्यवसाय सुरू केला. त्यांचे आई-वडील मात्र अजमेरमध्येच राहतात. 

गेल्या दहा महिन्यांपासून मात्र धर्मेंद्र अनीजा हे अजमेरमध्ये त्यांच्या कुटुंबासोबत राहत आहेत. त्यांना सात वर्षांची मुलगी रिद्धी आहे. 

धर्मेंद्र यांचे वडील रामदयाल अनीजा कॉन्ट्रॅक्टर आहेत आणि सपना यांचे वडील गीसुलाल अर्नोडिया निवृत्त बँक मॅनेजर आहेत. 

जमीन खरेदी करण्याची प्रक्रिया

आपल्याला जमीन खरेदी करायची असेल तर त्यासाठी एक ठराविक प्रक्रिया पार पाडावी लागते. त्याचप्रमाणे चंद्रावर जमीन खरेदी करण्यासाठीही लांबलचक प्रक्रिया पूर्ण करावी लागते. 

धर्मेंद्र अनीजा यांनी चंद्रावर जमीन खरेदी करण्यासाठी जवळपास वर्षभरापूर्वी अमेरिकेतील एका फर्ममध्ये अर्ज दाखल केला होता. अर्ज मंजूर झाल्यानंतरही त्यांनी अनेकवेळा व्हीडिओ...\nमागील सामग्री खालीलप्रमाणे सारांशित केली जाऊ शकते:
राजस्थानच्या अजमेर जिल्ह्यातील व्यावसायिक धर्मेंद्र अनीजा यांचं नाव सध्या चर्चेत आहे. त्यांनी पत्नीला लग्नाच्या वाढदिवसाची भेट देण्यासाठी थेट चंद्रावर जमीन खरेदी केली आहे.